CELEX: 32015D1132
Language: hu
Date: 2015-07-10 00:00:00
Title: A Bizottság (EU) 2015/1132 végrehajtási határozata (2015. július 10.) a 443/2009/EK európai parlamenti és tanácsi rendelet alapján a Porsche AG szabadonfutó funkciójának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (EGT-vonatkozású szöveg)

11.7.2015   
            
            
               HU
            
            
               Az Európai Unió Hivatalos Lapja
            
            
               L 184/22
            
         A BIZOTTSÁG (EU) 2015/1132 VÉGREHAJTÁSI HATÁROZATA
   (2015. július 10.)
   a 443/2009/EK európai parlamenti és tanácsi rendelet alapján a Porsche AG szabadonfutó funkciójának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A Porsche AG (a továbbiakban: kérelmező) 2014. október 13-án kérelmet nyújtott be a „szabadonfutó funkció” innovatív technológiaként való jóváhagyására. A Bizottság a 725/2011/EU bizottsági végrehajtási rendelet (2) 4. cikkének megfelelően megvizsgálta, hogy a kérelem hiánytalan-e. A kérelem hiánytalannak bizonyult, így a Bizottság számára a kérelem elbírálására rendelkezésre álló idő annak hivatalos kézhezvételét követő napon, 2014. október 14-én kezdetét vette.
            
         
               (2)
            
            
               A Bizottság a 443/2009/EK rendelet 12. cikkének, a 725/2011/EU végrehajtási rendeletnek, valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatásnak (a továbbiakban: technikai iránymutatás) (3) megfelelően értékelte a kérelmet.
            
         
               (3)
            
            
               A kérelem a Porsche AG „szabadonfutó” funkciójára vonatkozik. Ez az innovatív technológia az automata sebességváltó intelligens vezérlőstratégiájában áll, amely egy olyan üzemmódot tesz lehetővé, amelyben a jármű úgy halad, hogy nincs kapcsolat a belső égésű motor és a kerekek között (azaz a tengelykapcsoló oldott állapotban van). A szabadonfutó üzemmódban a motor ugyan üresjáratban van, de a segédberendezések (pl. generátor, kompresszor, vízszivattyú) működése biztosított. Emellett „szabadonfutás” közben a jármű mozgási és helyzeti energiáját közvetlenül a menetellenállás leküzdésére, azaz az üzemanyag-fogyasztás csökkentésére használják.
            
         
               (4)
            
            
               A kérelmező igazolta, hogy a kérelemben leírt típusú szabadonfutó funkciót a referenciaévnek tekintett 2009-ben nyilvántartásba vett új személygépkocsik nem több mint 3 %-ában alkalmazták.
            
         
               (5)
            
            
               A 725/2011/EU végrehajtási rendelet 4. cikke (2) bekezdése f) pontjának iii. alpontjában és a 9. cikkének (3) bekezdésében meghatározott elszámoltathatósági kritériumoknak megfelelően igazolni kell, hogy a technológia révén elérhető szén-dioxid-kibocsátáscsökkentés sem a járművezető magatartásán, sem a kérelmezőtől független beállításokon vagy opciókon nem múlik. A kérelmező által benyújtott, valamint egyéb nyilvánosan elérhető információk figyelembevétele alapján a Bizottság úgy véli, hogy ez a feltétel nem teljesül abban az esetben, ha a szabadonfutó funkció kikapcsolható, és manuális újraindítást igényel. Erre például akkor kerül sor, amikor az út- vagy a járműviszonyok nem teszik lehetővé a szabadonfutást, a jármű meredek lejtőn halad, a járművezető a fékpedálra lép, bekapcsolja az automatikus sebességtartót vagy a „sport” üzemmódot, kikapcsolja az indító-leállító rendszert vagy manuálisan sebességet vált. A kérelmező az említett szempontok némelyikével kapcsolatban elemzést nyújtott be, kitérve a következő esetekre: amikor az út- vagy a járműviszonyok nem teszik lehetővé a szabadonfutást, a járművezető a fékpedálra lép vagy manuálisan sebességet vált. A szabadonfutó üzemmód járművezető általi újra bekapcsolásának egyéb vonatkozásait nem vizsgálták. A Bizottság ezért arra a következtetésre jutott, hogy feltételekhez kell kötni, hogy a szabadonfutó technológia megfelel-e a végrehajtási rendeletben megállapított elszámoltathatósági kritériumoknak. E feltételek révén biztosítani kell, hogy a járművezető ne tudja a szabadonfutó funkciót kikapcsolni, illetve amennyiben e funkció más módon, pl. az automata sebességváltó intelligens vezérlőstratégiájával vagy bármilyen egyéb berendezéssel kiiktatható, a funkciónak önműködően be kell kapcsolódnia közvetlenül a kikapcsolást követően. A fentiekre való tekintettel és a fenti feltétellel a Bizottság megállapítja, hogy a kérelemben benyújtott információk igazolják a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt feltételek és kritériumok teljesülését.
            
         
               (6)
            
            
               Annak megállapításához, hogy ez az innovatív technológia a járművekbe beépítve mekkora szén-dioxid-kibocsátáscsökkentést tesz lehetővé, meg kell határozni a viszonyítási alapul vett járművet; az innovatív technológiával felszerelt jármű hatékonyságát a 725/2011/EU végrehajtási rendelet 5. és 8. cikkének megfelelő módon e jármű hatékonyságával kell összevetni. A Bizottság szerint olyan járművet lehet megfelelő viszonyítási alapnak tekinteni, amely fel van szerelve szabadonfutó funkcióval, de e funkciója ki van kapcsolva. Amennyiben a szabadonfutó funkció kikapcsolása nem lehetséges, biztosítani kell, hogy a vizsgálati eljárás alatt a szabadonfutó funkció ne lépjen működésbe.
            
         
               (7)
            
            
               A kérelmező módszertant dolgozott ki a szabadonfutó technológia használatának tulajdonítható szén-dioxid-kibocsátás csökkentésének vizsgálatára. A képletekben megadott együtthatók közül többet a szabadonfutó technológiát befolyásoló járművezetői magatartás elemzéséből vezettek le. A Bizottság szerint az adatbázis elegendő számú utat tartalmaz annak megállapításához, hogy az innovatív technológiával csökken a járművek szén-dioxid-kibocsátása. Az innovatív technológiának köszönhető szén-dioxid-kibocsátáscsökkentéssel kapcsolatos bizonytalanságok mérsékléséhez azonban ennél több megbízható és független adatra lenne szükség, amelyeknek további elemzéseket is magukban kell foglalniuk arra vonatkozóan, hogy a megtett út mekkora arányban zajlott úgy, hogy a motorhajtómű és az akkumulátor a szokás üzemi hőmérsékletükön működtek, és mekkora arányban zajlott meredek lejtőn, kikapcsolt szabadonfutó funkcióval.
            
         
               (8)
            
            
               A szabványos NEDC, illetve a viszonyítási alapul vett jármű vonatkozásában módosított NEDC vizsgálati feltételei mellett keletkező szén-dioxid-kibocsátások különbségének figyelembevétele érdekében átváltási tényezőre van szükség a szén-dioxid-kibocsátás potenciális csökkentésének kiszámításához használt képletekben. Az ágazattal folytatott megbeszélések csak korlátozott mennyiségű információt szolgáltattak a c paraméter (átváltási tényező) szimulációk alapján megállapított értékeivel kapcsolatban. E megbeszélésekből az derült ki, hogy az eredmények eltérőek, és ez a sebességváltó jellemzőire és az egyéb járműparaméterekre vezethető vissza. Ezen adatok alapján úgy tűnik, hogy a c paraméter a 0,96–0,99 tartományba esik. A kérelmező nem nyújtott be meggyőző adatokat a c paraméter konkrét értékére vonatkozóan. Ezért megállapítást nyert, hogy c paraméterként az azonosított tartomány alsó határértéket kell használni, hogy biztonsággal meg lehessen határozni a szén-dioxid-kibocsátás valószínűsíthető csökkentését. A c átváltási tényező értéke tehát 0,96 (és nem 0,97, amint az a kérelemben indoklás nélkül szerepel).
            
         
               (9)
            
            
               A szén-dioxid-kibocsátás csökkentésének meghatározásában döntő szerep jut a jármű által megtett azon távolságnak, amely alatt a szabadonfutó funkció be volt kapcsolva. Ehhez meg kell határozni a kihasználtsági tényezőt, amely a kérelmező által a járművel szabadonfutó üzemmódban a vizsgálatok során megtett távolságot viszonyítja a módosított NEDC vizsgálati feltételei mellett szabadonfutó üzemmódban megtett távolsághoz. A kérelmező által javasolt érték az 1 volt. A Bizottság által végzett elemzés azt mutatja, hogy ez az érték a benyújtott adatokkal nem támasztható alá. Ha a kihasználtsági tényezőt a kérelmező adatainak felhasználásával határozzuk meg, 0,87-et kapunk. A kérelmező azonban nem nyújtott be elegendő adatot annak igazolására, hogy a szabadonfutó funkció kikapcsolását eredményező egyéb tényezők teljes mértékben figyelembe lettek véve. A fenti bizonytalanságok további kiigazítást tesznek indokolttá, amelynek eredményeként a kihasználtsági tényező 0,8. Ez megfelelő mozgásteret biztosítana a fenti bizonytalanságok és statisztikai szignifikanciájuk figyelembevételére. Amint elegendő megbízható és független adat áll rendelkezésre, a fenti megállapítást felül lehet vizsgálni.
            
         
               (10)
            
            
               A Bizottság emellett a kérelmezővel egyetértve indokoltnak tartja a kihasználtsági tényező további kiigazítását az automatikus sebességtartó működésével kapcsolatos jelenlegi feltételezések hiányosságait orvosolandó, hiszen a szabadonfutó funkció nem működik az automatikus sebességtartó bekapcsolása esetén. A kérelmező által benyújtott dokumentáció nem tartalmazott erre vonatkozó információkat. A Bizottság tudomására jutott, hogy az Egyesült Államokban az automatikus sebességtartóval kapcsolatban már végeztek kutatásokat. E kutatások során nyert adatok azt mutatják, hogy azokban a járművekben, amelyekben van automatikus sebességtartó, a megtett távolság mintegy felénél használják. Ez annyit tesz, hogy a kihasználtsági tényezőt el kell osztani kettővel az automatikus sebességtartóval felszerelt járművek esetében. A kérelmező megerősítette ezt a megállapítást, ezért a kihasználtsági tényezőt felére, azaz 0,4-re csökkentettük azon járművek esetében, amelyek rendelkeznek automatikus sebességtartóval. Amint elegendő megbízható és független adat áll rendelkezésre, a fenti megállapítást felül lehet vizsgálni.
            
         
               (11)
            
            
               Mindezek alapján a Bizottság úgy véli, hogy a módszertan a kérelemben említett, az S szegmensbe tartozó Porsche márkájú személygépkocsik (sportkupék) tekintetében pontos, megbízható és harmadik felek által is reprodukálható adatokat szolgáltat.
            
         
               (12)
            
            
               A Bizottság szerint a kérelmező megfelelő módon igazolta, hogy az innovatív technológia által elért kibocsátáscsökkentés a kérelemben említett, az S szegmensbe tartozó Porsche márkájú személygépkocsik esetében legalább 1 g CO2/km.
            
         
               (13)
            
            
               Mivel a szén-dioxid-kibocsátásnak a típusjóváhagyás részeként előírt – a 715/2007/EK európai parlamenti és tanácsi rendelet (4) és a 692/2008/EK bizottsági rendelet (5) szerinti – vizsgálata nem terjed ki a szabadonfutó funkció hatásaira, a Bizottság elismeri, hogy a standard vizsgálati ciklus a Porsche szabadonfutó funkcióját nem foglalja magában.
            
         
               (14)
            
            
               A Bizottság megállapítja, hogy az ellenőrzési jelentést, amely megerősíti a kérelemben szereplő megállapításokat, a TÜV Nord készítette.
            
         
               (15)
            
            
               A Bizottság tehát úgy véli, hogy a szóban forgó innovatív technológia jóváhagyásával szemben nem emelhetők kifogások, amennyiben bevezetik a fent említett feltételeket az elszámoltathatóság biztosítására, és kiigazítják a módszertant.
            
         
               (16)
            
            
               A 2007/46/EK európai parlamenti és tanácsi irányelv (6) I., VIII. és IX. melléklete szerinti típus-jóváhagyási dokumentációban feltüntetendő általános ökoinnovációs kód meghatározása céljából meg kell állapítani az e határozattal jóváhagyott innovatív technológia egyedi kódját,
            
         ELFOGADTA EZT A HATÁROZATOT:
   1. cikk
   (1)   A Bizottság a 443/2009/EK rendelet 12. cikkének értelmében vett innovatív technológiaként jóváhagyja a Porsche AG-nak az M1 kategóriájú, S szegmensbe tartozó Porsche márkájú járművekbe (sportkupékba) szánt szabadonfutó funkcióját, amennyiben a következő feltételek valamelyike teljesül:
   
               a)
            
            
               a szabadonfutó funkciót nem lehet kikapcsolni;
            
         
               b)
            
            
               amennyiben a funkciót bármilyen más módon kiiktatták, az önműködően bekapcsolódik közvetlenül a kikapcsolást követően.
            
         (2)   Az (1) bekezdésben említett szabadonfutó funkció alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani. A csökkentést illetően az automatikus sebességtartóval rendelkező és nem rendelkező járművek között különbséget kell tenni.
   (3)   Az e határozattal jóváhagyott innovatív technológia típus-jóváhagyási dokumentációjában feltüntetendő egyedi ökoinnovációs kód: „13”.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. július 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 1. o.
   
   
      (2)  A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Az Európai Parlament és a Tanács 2007. június 20-i 715/2007/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről (HL L 171., 2007.6.29., 1. o.).
   
      (5)  A Bizottság 2008. július 18-i 692/2008/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
   
      (6)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      MELLÉKLET
      1.   VIZSGÁLATI MÓDSZEREK – BEVEZETÉS
      
      A Porsche AG „szabadonfutó” technológiája használatának tulajdonítható szén-dioxid-kibocsátáscsökkentés meghatározásához meg kell állapítani a következők mindegyikét:
      
                  1.
               
               
                  a vizsgálati járművek;
               
            
                  2.
               
               
                  vizsgálati eljárás a módosított vizsgálati feltételek (sebességprofil módosított NEDC-ben) meghatározására;
               
            
                  3.
               
               
                  vizsgálati eljárás a módosított vizsgálati feltételekkel vizsgált ökoinnovációs jármű szén-dioxid-kibocsátásának meghatározására;
               
            
                  4.
               
               
                  vizsgálati eljárás a módosított vizsgálati feltételekkel vizsgált, viszonyítási alapul vett jármű szén-dioxid-kibocsátásának meghatározására;
               
            
                  5.
               
               
                  a szén-dioxid-kibocsátás csökkentésének kiszámítására szolgáló képletek;
               
            
                  6.
               
               
                  a szén-dioxid-kibocsátás csökkentésének kiszámítása során előforduló statisztikai hibák kiszámítására szolgáló képletek.
               
            1.1.   A VIZSGÁLATI JÁRMŰVEK
      A következő járműveket kell rendelkezésre bocsátani:
      a)   ökoinnovációs jármű: olyan jármű, amelyet innovatív technológiával szereltek fel, amely be is van kapcsolva.
      b)   viszonyítási alapul vett jármű: olyan jármű, amelyet innovatív technológiával szereltek fel, de az nincs bekapcsolva. Amennyiben a technológia kikapcsolása nem lehetséges, biztosítani kell, hogy a vizsgálati eljárás alatt a szabadonfutó funkció ne kapcsoljon be.
      1.2.   VIZSGÁLATI ELJÁRÁS A MÓDOSÍTOTT VIZSGÁLATI FELTÉTELEKKEL (SEBESSÉGPROFIL MÓDOSÍTOTT NEDC-BEN) VIZSGÁLT ÖKOINNOVÁCIÓS JÁRMŰ SZÉN-DIOXID-KIBOCSÁTÁSÁNAK MEGHATÁROZÁSÁHOZ (EMC)
      Mérési feltételek és eljárás
      Az ökoinnovációs járművek szén-dioxid-kibocsátását és üzemanyag-fogyasztását a 101. sz. ENSZ EGB-előírás (1) 6. melléklete (Módszer a csak belső égésű motorral felszerelt járművek szén-dioxid-kibocsátásának és üzemanyag-fogyasztásának mérésére) szerint kell mérni. A következő eljárások mindegyikét módosítani kell:
      
                  1.2.1.
               
               
                  a jármű előkezelése,
               
            
                  1.2.2.
               
               
                  a szabadfutási görbe meghatározása,
               
            
                  1.2.3.
               
               
                  sebességprofil létrehozása a módosított NEDC-ben,
               
            
                  1.2.4.
               
               
                  a vizsgálatok száma.
               
            1.2.1.   A jármű előkezelése
      
      Egy vagy több teljes előkezelési NEDC-vizsgálatot el kell végezni az innovatív technológia kikapcsolt állapotában (vagy amennyiben ez nem lehetséges, biztosítani kell, hogy a vizsgálati eljárás alatt a szabadonfutó funkció ne lépjen működésbe) a motor, az elektromos motor és az akkumulátor melegindításos vizsgálati állapotának eléréséhez.
      1.2.2.   A szabadfutási görbe meghatározása
      
      A szabadfutási görbét szabadonfutó üzemmódban egyhengeres fékpadon kell meghatározni a következő kötelező lépésekben:
      
                  a)
               
               
                  Határozza meg a menetellenállást a fékpadon a szabványos üzemeltetési eljárásoknak megfelelően.
               
            
                  b)
               
               
                  Hozza a jármű hőmérsékletét az üzemeltetési hőmérsékletre az előkezelési eljárással.
               
            
                  c)
               
               
                  Szabadonfutó üzemmódban futassa szabadon a járművet 120 km/h-ról egészen addig, amíg meg nem áll, vagy el nem éri a legalacsonyabb szabadonfutási sebességet.
               
            1.2.3.   Sebességprofil létrehozása a módosított NEDC-ben (mNEDC)
      
      1.2.3.1.   Feltételezések:
      
      
                  a)
               
               
                  A vizsgálati program egy városi menetciklusból áll, amely négy elemi városi ciklusból és egy városon kívüli ciklusból épül fel.
               
            
                  b)
               
               
                  Minden gyorsulási szakasz megfelel az NEDC-profilnak.
               
            
                  c)
               
               
                  Minden állandó sebességszint megfelel az NEDC-profilnak.
               
            
                  d)
               
               
                  A lassulási szakaszokban bekövetkező lassulás megegyezik az NEDC-profil lassulásaival.
               
            
                  e)
               
               
                  A sebesség- és időtűréseknek összhangban kell lenniük a 101. sz. ENSZ-EGB-előírás 7. mellékletének 1.4. szakaszával.
               
            1.2.3.2.   Megkötések
      
      
                  a)
               
               
                  Az NEDC-profiltól való eltérést a lehető legkisebbre kell csökkenteni, és az össztávolságnak meg kell felelnie az NEDC-ben megadott tűréseknek.
               
            
                  b)
               
               
                  Az mNEDC-profil lassulási szakaszainak végére megtett távolságoknak minden esetben meg kell egyezniük az NEDC-profil lassulási szakaszainak végére megtett távolságokkal.
               
            
                  c)
               
               
                  Az összes gyorsulási, állandó sebességű és lassulási szakasz esetében a szokásos NEDC-tűréseket kell alkalmazni.
               
            
                  d)
               
               
                  A szabadonfutási szakaszokban a belső égésű motort le kell kapcsolni, és a járművek sebességgörbéjének aktív korrigálása tilos.
               
            1.2.3.3.   A rendszerhatárok megállapítása
      
      
                  a)
               
               
                  A szabadonfutás alsó sebességhatára.
                  A szabadonfutó üzemmódot 15 km/h sebességen a fék működtetésével ki kell kapcsolni. A szabadonfutási görbét ekkor egy, az NEDC-profilban leírt lassulási szakasz követi (vmin az 1. ábrán).
               
            
                  b)
               
               
                  Minimális megállási időtartam.
                  Minden megállással vagy állandó sebességű szakasz elérésével végződő szabadonfutásos lassítás után legalább 2 másodpercnek el kell telnie ( az 1. ábrán).
               
            
                  c)
               
               
                  Az állandó sebességű szakaszok minimális időtartama.
                  Minden gyorsulással vagy szabadonfutásos lassítással elért állandó sebességű szakasz minimális időtartama 2 másodperc ( az 1. ábrán). Műszaki okokból növelni lehet ezt az értéket.
                  
            1.2.4.   A vizsgálatok száma
      
      A próbapadon a teljes vizsgálati eljárást legalább háromszor meg kell ismételni. Ki kell számítani az ökoinnovációs jármű szén-dioxid-kibocsátásának számtani közepét (EMC) és a számtani közép mindenkori szórását .1.3.   VIZSGÁLATI ELJÁRÁS A VISZONYÍTÁSI ALAPUL VETT JÁRMŰ MÓDOSÍTOTT VIZSGÁLATI FELTÉTELEK (MELEGINDÍTÁS NEDC-BEN) MELLETTI SZÉN-DIOXID-KIBOCSÁTÁSÁNAK MEGHATÁROZÁSÁHOZ 
         
      1.3.1.   Mérési feltételek és eljárás
      
      A viszonyítási alapul vett járművek szén-dioxid-kibocsátását és üzemanyag-fogyasztását a 101. sz. ENSZ EGB-előírás 6. melléklete (Módszer a csak belső égésű motorral felszerelt járművek szén-dioxid-kibocsátásának és üzemanyag-fogyasztásának mérésére) szerint kell mérni. Mindkét alábbi eljárást módosítani kell:
      
                  1.3.1.1.
               
               
                  a jármű előkezelése;
               
            
                  1.3.1.2.
               
               
                  a vizsgálatok száma.
               
            1.3.1.1.   A jármű előkezelése
      
      Egy vagy több teljes előkezelési NEDC-vizsgálatot el kell végezni az innovatív technológia kikapcsolt állapotában (vagy amennyiben ez nem lehetséges, biztosítani kell, hogy a vizsgálati eljárás alatt a szabadonfutó funkció ne kapcsoljon be) a motor, az elektromos motor és az akkumulátor melegindításos vizsgálati állapotának – a hőmérséklet tekintetében való – eléréséhez.
      1.3.1.2.   A vizsgálatok száma
      
      A próbapadon a teljes vizsgálati eljárást legalább háromszor meg kell ismételni. Ki kell számítani az ökoinnovációs jármű szén-dioxid-kibocsátásának számtani közepét  és a számtani közép mindenkori szórását .
      1.4.   A SZÉN-DIOXID-KIBOCSÁTÁS CSÖKKENTÉSÉNEK KISZÁMÍTÁSÁRA SZOLGÁLÓ KÉPLETEK
      A szén-dioxid-kibocsátás ökoinnováció révén elérhető csökkentésének kiszámításához a következő képletet kell használni:
      1. képlet
      
         
      Ahol:
      
                  
                     
               
               
                  :
               
               
                  szén-dioxid-kibocsátáscsökkentés [g CO2/km],
               
            
                  c
               
               
                  :
               
               
                  átváltási tényező, melynek értéke 0,96,
               
            
                  
                     
               
               
                  :
               
               
                  a módosított vizsgálati feltételekkel vizsgált, viszonyítási alapul vett jármű szén-dioxid-kibocsátásának számtani közepe [g CO2/km],
               
            
                  EMC
                  
               
               
                  :
               
               
                  a módosított vizsgálati feltételekkel vizsgált ökoinnovációs jármű szén-dioxid-kibocsátásának számtani közepe [g CO2/km],
               
            
                  UF
               
               
                  :
               
               
                  a Porsche szabadonfutó technológiájának kihasználtsági tényezője, melynek értéke 0,8; ez az érték csakis az S szegmensbe tartozó Porsche márkájú személygépkocsikra (sportkupékra) reprezentatív, amennyiben e járművek automatikus sebességtartóval rendelkeznek, ez az érték 0,4.
               
            1.5.   AZ EREDMÉNYEK STATISZTIKAI SZIGNIFIKANCIÁJÁNAK MEGHATÁROZÁSA
      A szén-dioxid-kibocsátás teljes csökkentésének szórása nem haladhatja meg a 0,5 g CO2/km-t; kiszámítása az alábbi képlettel történik:
      2. képlet
      
         
      
                  
                     
               
               
                  :
               
               
                  a szén-dioxid-kibocsátás teljes csökkentésének szórása [g CO2/km].
               
            Amennyiben ez a megkötés nem teljesül, a mérési bizonytalanság csökkentésére további erőfeszítéseket kell tenni, így pl. több mérést kell végezni, vagy nagyobb gondossággal kell a méréseket lebonyolítani.
      A szórás kiszámítása a következő képlettel történik:
      3. képlet
      
         
      Ahol:
      
                  
                     
               
               
                  :
               
               
                  a szén-dioxid-kibocsátás teljes csökkentésének szórása [g CO2/km],
               
            
                  c
               
               
                  :
               
               
                  átváltási tényező, melynek értéke 0,96,
               
            
                  
                     
               
               
                  :
               
               
                  a módosított vizsgálati feltételekkel vizsgált, viszonyítási alapul vett jármű szén-dioxid-kibocsátásának számtani közepe [g CO2/km],
               
            
                  
                     
               
               
                  :
               
               
                  a módosított vizsgálati feltételekkel vizsgált, viszonyítási alapul vett jármű szén-dioxid-kibocsátása számtani közepének szórása [g CO2/km],
               
            
                  EMC
                  
               
               
                  :
               
               
                  a módosított vizsgálati feltételekkel vizsgált ökoinnovációs jármű szén-dioxid-kibocsátásának számtani közepe [g CO2/km],
               
            
                  
                     
               
               
                  :
               
               
                  a módosított vizsgálati feltételekkel vizsgált ökoinnovációs jármű szén-dioxid-kibocsátása számtani közepének szórása [g CO2/km],
               
            
                  UF
               
               
                  :
               
               
                  a Porsche szabadonfutó technológiájának kihasználtsági tényezője, melynek értéke 0,8; ez az érték csakis az S szegmensbe tartozó Porsche márkájú személygépkocsikra (sportkupékra) reprezentatív, amennyiben e járművek automatikus sebességtartóval rendelkeznek, ez az érték 0,4;
               
            
                  sUF
                  
               
               
                  :
               
               
                  a kihasználtsági tényező számtani közepének szórása, melynek értéke 0,024.
               
            1.6.   ANNAK BIZONYÍTÁSA, HOGY AZ 1 g CO2/km ALSÓ KÜSZÖBÉRTÉKET STATISZTIKAILAG SZIGNIFIKÁNS MÓDON TÚLLÉPTÉK
      Annak bizonyítására, hogy az 1,0 g CO2/km küszöbérték túllépésének mértéke statisztikailag szignifikáns, a következő képletet kell használni:
      4. képlet
      
         
      Ahol:
      
                  MT
               
               
                  :
               
               
                  alsó küszöbérték [g CO2/km],
               
            
                  
                     
               
               
                  :
               
               
                  szén-dioxid-kibocsátáscsökkentés [g CO2/km],
               
            
                  
                     
               
               
                  :
               
               
                  a szén-dioxid-kibocsátás teljes csökkentésének szórása [g CO2/km].
               
            Ha a szén-dioxid-kibocsátás 4. képlettel kiszámított csökkentése a 725/2011/EU végrehajtási rendelet 9. cikkének (1) bekezdésében meghatározott küszöbérték alatt van, akkor a rendelet 11. cikke (2) bekezdésének második albekezdését kell alkalmazni.
      
         (1)  http://eur-lex.europa.eu/legal-content/HU/TXT/?qid=1435246393829&uri=CELEX:42007X0619(02)